Siberut
Siberut on Indonesiassa sijaitsevien Mentawaisaarten saariryhmän suurin ja pohjoisin saari. Se sijaitsee Sumatrasta länteen. Joulukuussa 2004 tapahtuneen Intian valtameren maanjäristyksen aiheuttama tsunami iski Siberutiin, mutta ketään siellä ei tiettävästi kuollut.
Tsunami
Tsunami on hyökyaalto, joka saattaa syntyä esimerkiksi syvän meren alueella sattuvasta maanjäristyksestä, rajusta tulivuoren purkauksesta, maanvyörymästä tai asteroidin pudotessa mereen. Avoimella merellä tsunami kulkee 500–900 kilometrin tuntivauhdilla. Aallon korkeus sen edetessä avomerellä on yleensä alle metrin. Aallon kohdatessa matalan rannikon se voi kuitenkin kohota lähes 50 metriä korkeaksi vesiseinämäksi, kun suuri vesimassa työntyy maalle.